Държавен вестник, бр. 4, 2017 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  4
(3) Проектът за изменение се съхранява 
в информационната система на кадастъра 6 
месеца след датата на приемането му. При 
представяне в СГКК на удостоверение или при 
служебно постъпване на данни за наличие на 
съдебен спор или за висящо административно 
производство пред друг административен ор-
ган проектът се съхранява до решаването му, 
съответно до приключване на производството. 
(4) Проектът за изменение и състоянието на 
кадастралната карта в обхвата на изменението 
се съхраняват в електронен архив. 
(5) Когато проектът съдържа данни за 
зони на ограничения, данните се отразяват в 
кадастралната карта и в регистъра на зоните 
на ограничения.
Чл. 78. (1) Данните за зоните на ограни-
чения се представят с проект в цифров вид 
във формата по чл. 12, т. 5 ЗКИР.
(2) Проектът за отразяване или изменение 
на зона на ограничение съдържа:
1. кадастралната карта в обхвата на зоната 
на ограничение;
2. границите/очертанията на зоната на 
ограничение чрез геодезическите координати 
на определящите ги точки;
3. временен номер на зоната на ограничение;
4. вид на ограничението по номенклатура;
5. идентификатор на господстващия имот, 
ако има такъв;
6. лицето, в чиято полза е ограничението;
7. основание за създаване на зоната на 
ограничение (нормативен акт, администра-
тивен акт или договор);
8. начална и крайна дата за срока на огра-
ничението;
9. данни за правоспособното лице – номер 
от регистъра на правоспособните лица и на-
именование/име;
10. схема на зоната на ограничение в под-
ходящ мащаб с данните от т. 1 до т. 8.
(3) Регистърът на зоните на ограничения 
се създава и поддържа в цифров вид съгласно 
приложение № 10 и съдържа: 
1. номер на зоната на ограничение;
2. основание за създаване на зоната;
3. вид на ограничението;
4. площ на зоната;
5. идентификатор на господстващ имот, 
ако има такъв;
6. данни за лицето, в чиято полза е огра-
ничението;
7. срок на действие на ограничението;
8. забележка.
(4) В официални документи за поземлени 
имоти, които попадат в обхвата на зони на 
ограничения, се отразяват границите/очерта-
нията на зоните на ограничения и данните 
по ал. 3, т. 1 – 3 и т. 5 – 7, както и площите 
на засегнатите части от имотите.
(5) Когато ограничението е срочно, зона-
та на ограничение се заличава служебно от 
службата по геодезия, картография и кадастър 
след изтичане на срока.
Чл. 79. (1) Службата по геодезия, картогра-
фия и кадастър издава удостоверение по чл. 54а, 
ал. 3 ЗКИР на собственика или възложителя 
въз основа на проект за изменение в съответ-
ствие с чл. 75 или чл. 78, след като данните, 
подлежащи на отразяване, са нанесени в ка-
дастралната карта и кадастралните регистри.
(2) Удостоверение по чл. 54а, ал. 3 ЗКИР за 
строежи, които не са обект на кадастъра, се 
издава от службата по геодезия, картография 
и кадастър, след като данните, подлежащи на 
отразяване, са предоставени на общинската 
администрация.
(3) Когато строежът не е обект на кадастъ-
ра, но създава зона на ограничение, службата 
по геодезия, картография и кадастър издава 
удостоверение, че данните за зоните на огра-
ничение са нанесени.
Чл. 80. Службата по геодезия, картогра-
фия и кадастър нанася в кадастралната карта 
обектите на кадастъра, определени със спе-
циализираните карти по чл. 6, ал. 7 ЗУЧК, 
по искане на органа, в чиито правомощия е 
управлението на тези обекти.
Г л а в а  о с м а
ОТСТРАНЯВАНЕ НА ЯВНА ФАКТИЧЕС­
КА ГРЕШКА
Чл. 81. (1) Явна фактическа грешка в ка-
дастралната карта и кадастралния регистър 
на недвижимите имоти се отстранява от 
Агенцията по геодезия, картография и кадас­
тър при констатирането є по заявление от 
заинтересовано лице или при установяването 
є от службата по геодезия, картография и 
кадастър.
(2) За отстраняване на явната фактическа 
грешка правоспособно лице по кадастър съв-
местява данните от кадастралната карта, от 
картата на възстановената собственост, въз 
основа на която е създадена кадастралната 
карта и геодезически измервания, изработва 
списък на засегнатите имоти и проект за 
изменение на кадастралната карта и кадас-
тралния регистър на недвижимите имоти в 
обхват за всички поземлени имоти, за които 
е установена явната фактическа грешка.
(3) Когато явната фактическа грешка се 
установи по повод на искане за изменение на 
кадастралната карта и кадастралните регистри 
по реда на глава седма, административното 
производство се прекратява до отстраняване 
на явната фактическа грешка.
(4) Правоспособното лице по кадастър 
извършва геодезически измервания на гранич-
ните точки на поземлените имоти в обхвата на 
проекта за изменение при спазване на прило-
жимите условия и ред по чл. 37 – 39 и чл. 73.
(5) Границите на поземлените имоти в 
обхвата на изменението се определят след 
съвместяване и анализ на данните, получени 
от обработката на геодезическите измервания, 
от картата на възстановената собственост и 
от кадастралната карта.